Jonas+Lie

=JONAS LIE=

Jonas Lauritz Idemil Lie var født 6. november i 1833 i Modum. Hans foreldre het Mons og Pauline Lie, og faren var embetsmann. Jonas vokste opp i Tromsø og i Hokksund. Han kom fra ganske trange kår og derfor gikk han på Heltbergs studentfabrikk, der han møtte Bjørnstjerne Bjørnson og ble gode venner med han. Ibsen gikk forøvrig også på studentfabrikken. I 1858 tok han juridisk embetseksamen og hadde ingen planer om å bli forfatter, i motsetning til forfatterkollegene sine.

I 1859 slo han seg ned i Kongsvinger som sakfører og året etterpå giftet han seg med sin kusine Thomasine Henriette Lie. Han virket som skribent og journalist, men han var mer involvert i tømmerhandalen i området. Han satset mye penger på aksjer i tømmerbransjen, og ved siden av denne interresen, gav han ut en diktsamling i 1866. Etter hvert tapte han penger på aksjene i tømmerbransjen, og det tok ikke lang tid før han gikk konkurs. Han fikk gjeld på grunn av dette, og det var da han begynte å skrive for fullt, og bestemte seg for å betale tilbake gjelden. I 1868 bestemte han og Thomasine seg for å flytte til Kristiania, og da utgav han sin første fortelling. Han skrev i begynnelsen historier fra Nordland som handlet om sjømannslivet. Kort tid etter mottok han dikterlønn fra Stortinget, og fikk stor suksess.

Jonas Lie er fra tidsepoken realismen og er regnet som en av de fire store, sammen med Alexander Kielland, Henrik Ibsen og Bjørnstjerne Bjørnson. Jonas var en mystiker og trodde på hemmelighetsfulle krefter i menneskesinnet. Han bodde mange år i både Tyskland, Italia, men mest i Frankrike hvor han flyttet i 1882. Han bodde da i utlandet for det meste til 1906 da han flyttet tilbake til Norge.

Jonas Lie døde 5. juli i 1908 i Stavern. Hans kone, Thomasine døde året før.


 * Noen av de mest kjente verkene hans er:**
 * "Den fremsynte", som han skrev i 1870
 * "Familien paa Gilje", som ble skrevet i 1883
 * Diktsamlingen "Trold", som han skrev i perioden 1891-1892

http://no.wikipedia.org/wiki/Jonas_Lie http://aaslie.no/lie/ http://www.norsknettskole.no/fag/ressurser/itstud/fuv/atlebolsen/jonas.htm
 * Kilder:**